
PROOEMIUM. 


\ 


Vetere  lege  academica  institutum  est,  ut 
medicinae  candidatus,  ad  summos  in  utra- 
que  medicina  honores  impetrandos,  inaugu- 
rale  edat  specimen.  Totum  medicinae  or- 
bem peragranti  ad  eligendam  materiem  con- 
gruam plurimae  mihi  sese  obtulerunt  dif- 
ficultates, Omnes  enim  nostrae  artis  par- 
tes ab  eruditissimis  viris  jam  ita  pertractatae 
sunt,  ut  tironi,  propria  experientia  destitu- 
to, nil  ferme  supersit,  quam  ut  ex  undecim 
libris,  uti  dicunt,  duodecimum  conscribat. 


6 


Diu  meditatus,  quaenam  ex  largo  medicinae 
thesauro  aptissima  esset,  tandem  e classe 
Narcoticorum  Hyoscyamum  nigrum  elegi; 

i I 

auctores,  quos  consulere  mihi  licuit,  consu- 
lui. Dissertatiunculam  igitur  hancce  lecto- 
ribus benevolis  trado,  memoresque  sint,  pre- 
cor, me  hancce  materiem  hoc  tantum  ele- 
gisse consilio,  quo  mihi  accuratiorem  de  illa 
pararem  cognitionem. 


HISTORICA  QUAEDAM. 


Hyoscyamus  niger,  prae  aliis  narcoticis  peculiari- 
bus viribus  conspicua  planta  biennis,  locum  habet 
in  Pentahdriae  ordine  primo  Linnaei;  in  familia  na- 
turali Solanearum  Jussieui,  floret  mense  Julio  et 
Augusto,  habitat  in  viis,  sepibus,  dumetis,  rudera- 
tisque  Germaniae  totiusque  fere  Europae. 

Hyoscyamum  veteribus  jam  innotuisse,  docet  Hip- 
pocrates ( Op.  omn,  ex  edit.  Anut.  Foesii  Francof. 
MDXCV.  Sect.  V.  p.  32.  1.  20).  Quae  Dioscorides 
( Op.  omn.  L.  IV.  c.  69.)  de  viribus  ejus  tradit,  ad 
folia,  caules,  sed  potissimum  ad  semina  eorumque 
virtutem  dolores  sedandi  et  horum  quidem  maxime 
usum  internum  spectant,  rnedico  tamen  magni 
fructus  inde  haud  redundabunt.  Extulit  collyrium 
ex  Hyoscyami  foliis  cum  ovi  vitello  coctis  Celsus 
(Lib.  VI,  cap.  6.  n.  9.)  succum  auri  pus  foetidum 
fundenti  immisit  (Lib.  VI.  c.  7.  n.  2).  Radicem 
vel  in  posca  vel  in  vino,  addito  salis  tantillo,  co- 
ctam ore  contineri  jubet  ad  dentium  dolorem  tol- 
lendum (Lib.  VI.  c.  9.)  Catapotiis,  somnum  addu^ 

centibus,  semen  quoque  admiscuit  (Lib.  Y.  c.  25. 
n.  2.)  Veteres  vero  potius  Hyoscyamo  albo  L.  usi 
sunt,  utpote  mitiori. 

' < • » 

DESCRIPTIO  BOTANICA  HYOSC.  NIGRI, 

HYOSCYAMUS. 

Corolla  infundibuliformis,  laciniis  obtusis,  fila- 
menta inflexa;  Capsula  operculo  munita,  bilocularis. 
Hyosc.  nig.  foliis  amplexicaulibus  sinuatis,  flori- 
bus sessilibus  Linn.  sp.  pl+  ed.  Wild.  T.  I. 
p.  1010.  Roth  FI.  Germ.  T.  1.  p.  93.  T.  2. 
P.  1.  p.  237.  Hoffmann  Deutschlands  Flora, 
P.  1.  p.  78. 

Hyosc.  vulgaris  et  niger  C.  Bauhin  Pin.  169. 
Jo.  Bauhin  his  t.  3.  p.  627.  Bergen  Fl.  Francof. 
p.  61.  Buxb.  Halens.  p,  61.  Dill.  Giefs.  p.  93. 
Rapp.  Jen.  p.  248.  \ olck  Norirnb,  p.  218. 

HYOSC.  NIGER. 

Radix:  ramosa,  fibrillata,  colore  albo. 

Caulis:  erectus,  subteres,  simplex,  vel  uno  alterove 
ramo  praeditus,  villosus,  viscosus. 

Folia:  alterna,  amplexicaulia,  oblonga,  dentato -si- 
nuata, villosa,  viscida. 

Flores:  subsessiles,  folio  - axillares,  inter  defloren- 
dum spicam  secundam  formantes. 

Calyx:  perianthium  monophylum,  campanulatum, 
sexdentatum,  villosum,  persistens,  dentibus 
acuminatis. 

Corolla:  monopetala,  infundibuliformis , inaequalis, 
lutea,  reticulatim  venosa  venis  purpureis,  tubo 
cylindrico  brevi,  limbo  semiquinquefido , laci- 
niis recto -declinatis. 

Stamina:  filamenta  quinque  subulato- inflexa,  vil- 
losaM  Antherae  oblongae»  cyano -violaceae;  Pol- 
len album,  ex  corpusculis  oblongis  constans. 

Pistillum:  Germen  subrotundum,  stylus  filiformis, 
inflexus,  in  parte  inferiori  pilis  subtilibus  mu- 
nitus, stamina  longitudine  aequans.  Stigma 
depressum,  capitatum. 

Pericarpium:  Capsula  subrotunda,  ovata,  in  utro- 
que latere  sulco  longitudinali  insignis,  opercu- 
lata, calyce  persistente  arcte  cincta. 

Semina:  numerosa,  reniformia* 


PRINCIPIA  S.  ELEMENTA  CHEMICA. 

Principium,  cui  potissimum  competit  H.  effi- 
cacia atque  virtus,  Rungio  (Neueste  phytochemische 
Entdeckungen  etc.  Erste  Lieferung,  Berl.  1820.  p. 
106  seqq.,  ubi  fusius  de  liac  re  disseritur)  esse  vi- 
detur principium  quoddam  basicum  peculiare,  vi 
pupillam  dilatante  conspicuum;  obstant  ei  acida 
duo,  quae,  ut  exhibeantur,  extractionem  Hyoscyami 
accuratissimam  vindicant.  Ad  hunc  finem  illaesa, 
calore  solis  siccata,  non  concisa  H.  folia  extractioni 
submittantur  aquae  frigidae  lenisque  pressionis  ope. 
Obtinetur  hoc  modo  extractum  coloris  subfusci, 
maximam  partem  e narcotica  basi  et  acidis  duo- 

blis  constan9.  Acida,  addito  plumbo-  acetico,  sejun- 
gantur. Plumbum  aceticum  acidum  nempe,  huicce 
infyso  additum,  praecipitatum  gignit  intensum,  fus- 
cum, quod,  si  cum  aqua  ebullit,  aliquantulum  pal- 
lescit, acidi  hydrothionici  ope  decomponitur  aci- 
dumque  No.  I.  dimittit.  Acidum  hoc  colorem  ha- 
bet luteum,  in  pupillam  non  agit,  aethere  non  sol- 
vitur, Alcohole  difficulter,  ab  aqua  autem  facile, 
addita  calcaria  usta  praecipitatum  efficitur  album, 
flocculentum.  Acido  No.  I.  edito,  liquor  colatus 
colorem  servat  luteum.  Extracto  saturni  admisto, 
oritur  praecipitatum  intensum,  quo  edulcorato  et, 
ut  supra  docuimus,  decomposito,  acidum  No.  II. 
secedit,  quod  colorem  habet  ex  luteo  fuscum5  pu- 
pillam non  dilatat,  Aethere  non  solvitur,  facile  au- 
tem Alcohole  et  aqua.  Solutione  in  Alcohole  ab 

heterogeneis,  forsan  adhuc  admixtis,  liberandum 

% 

est  acidum. 

Principium  basicum  secundi  praecipitati  cola- 
turae inest.  Plumbum  acidi  hydrothionici  ope 
sejungitur,  acidum  vero  aceticum  supervacaneum 
et  aqua  evaporatione,  residuum  cum  Alcohole,  prin- 
cipium basicum  excipiente,  digeritur.  Pr.  basicum 
subflavum,  pellucidum,  aethere,  alcohole  et  aqua 
solvi  potest.  Solutiones  prine,  bas.  et  acidorum  spi- 
rituosae  in  aquosas  vertendae  atque  reagentibus  ex- 
plorandae. 

Radicem  H.  eodem  modo  tractando,  Rung, 
prine,  bas.  et  acida  duo  eduxit,  finale  autem  sit 
prine,  basici  cum  acidis  connubium,  nondum  satis 
illustratum.  Opinatur  R. , pr.  basicum  altero  acido 

neutrum  reddi.  Caeterum  prine,  basicum,  R.  per 
analysin  obvium,  est  consociatio  salina  basis  purae 
cum  acido  acetico,  quam  diducere  nequivit.  In- 
dagavit quoque  R.  rem  profecto  haud  levis  mo- 
menti, si  experientiae  testimoniis  firmatur,  nempe 
liquoribus  alcalinis  causticis  basin  ipsam,  perinde 
ac  vim,  quam  Iridi  infert,  deleri,  acidis  contra 
vim  istam  augeri.  Ipse  caeterum  R.  fatetur,  ana- 
lysin, quam  instituerit,  non  plane  omnibus  deside- 
riis respondere. 

VIRES  H.  NIG. 

H.  muscas  aliaque  insecta  leto  dat,  cimici 
Hyoscyami  L.  contra  gratum  praebet  pabulum.  An- 
serculos, aliasque  aves  (Bradley’s  farmers  inonthly 
director  p.  30.)  praesertim  gallinacei  generis  nec 
non  pisces  (Mathiol.  in  Dioscorid.  p.  731.)  vita 
expellit.  Apri  membra  ex  ejus  pastu  resolvi  do- 
eet  Aelianus  (Var.  hist.  L.  I.  c.  7.)*  Abigunt  mu- 
res radices  per  domum  projectae  (Linn*  fi.  Suec. 
p.  199.,  Schreber  verm.  Schr.  Th.  6.  p.  285),  quas 
contra  verveces  copiosas  devorant,  sicut  et  equis, 
ut  pinguescant,  semina  II.  avenae  immiscent  equo- 
rum venditores  (Renard  Journ.  de  medec.  T.  28. 
p.  240). 

Nec  gj  quidem  succi  foliis  expressi  nocuit  cani 
(Sproegel  Uiss.  exper.  circa  venen.  p.  19.)  Ex  5jj 
tamen  succi  inspissati  canis  vomuit, atque  alvi  proflu- 
vium et  soporem  cum  dilatatione  pupillae  expertus 
est  (Stoerck  de  Strammonio  etc.  p.  28.  seqq.). 
\accas  et  porcos  incolumes  carpsisse  H.  legitur 


(L’Isle  observat,  on  husbandry  Lond.  1757.,  II. 
p.  232.,  Haller  hist.  stirp.  Helvet.  p.  580.).  Edit 
quoque  subinde  capra,  animal  polymorpho  edulio 
assuetum. 

Nec  alienum  videbitur,  experimenta  breviter  re- 
censere, quae  Ofila  circa  H.  nigr.  instituit. 

I.  Catulo  5]j  pulveris  herbae  H.  dedit  sine 
eventu.  Alteri  gjjj  Rad.  H.  rec.  et  concis,  mense 
Aprili  collectae  indidit,  oesophagum  ligatura  mu- 
nivit, post  quadraginta  horas,  nec  non  tertio  die 
nil  nisi  virium  languorem  animadvertit. 

II.  Cani  §vjjj  succi,  ex  ifcjjj  Rad.  H.  rec. 
mense  Aprili  collectae,  parati,  cum  aquae  gjj  Ra- 
dicisque concisae  gj  mixti,  in  ventriculum  demi- 
sit ; Oesophagus  ligatus  fuit;  horis  tribus  elapsis, 
somnolentia  canem  invasit,  post  horas  duas  ex- 
tremitates posteriores  languidiores  sunt  factae,  nec 
flecti  potuerunt,  pupillae  dilatatae,  somnolentia  au- 
cta; vertigo  et  convulsiones  non  aderant,  sensus 
et  motus  integri.  Postero  die  symptomata  immi- 
nuta apparuerunt,  virium  tamen  languor  remanse- 
rat; nocte  insequente  mors  supervenit.  Sectione 
cadaveris  instituta,  canalis  cibarii  mutatio  nulla, 
in  pulmonibus : passim  strata  coloris  coerulei,  na- 
turalibus densiora,  paullulum  stridentia,  sanguine 
liquido  et  seroso  quodam  liquore  repleta,  in  con- 
spectum prodierunt. 

III.  gxjj  succi,  ex  iEvj  herbae  II.  rec.  contu- 
sae parati,  cani  valido  vim  intulere  nullam. 

IV.  Hora  matutina  octava  cani  valido  333  Re- 
cocti, ex  Radicis  cum  aquae  3jjj  parati,  inditae; 

oesophagus  ligatura  circumdatus;  inde  post  dimi- 
diam horam  vomituritio  et  ululatus;  hora  decima 
lateri  torpidus  incubuit  canis,  interdum  convulsio- 
nibus vexatus,  respiratione  magna  et  tarda,  hora 
vespertina  decima  periit»  Ostendit  sectio  subinde 
instituta:  cor  contractum,  liquido  sanguine  dilata- 
tum, sanguinem  in  ventriculo  sinistro  coloris  laete 
rubicundi,  in  ventriculo  dextro  autem  coloris  ni- 
gricantis, pulmones  rosaceos  tractumque  intestino- 
rum illaesum.  ■ 

V.  3)j  Extr.  H.  a pharmacopola  emti,  ventri- 
culo canis  validi  immissae,  nil  profecere. 

YI.  Nec  5vjj  ejusdem  extracti  in  catulo  sym- 
ptomata satis  perspicua  effecerunt. 

VII.  Hora  sexta  matutina  in  catuli  ventricu- 
lum gr.  vj  Extr.  H.  aquosi,  a pharmacopola  emti, 
gjj  aquae  soluti,  demisit,  oesophagum  substrinxit 
Orf. ; brevi  post  vomituritio  orta  cum  ululatu,  sen- 
sus motusque  superstites,  respiratio  alta  et  cita, 
horis  duabus  elapsis  vita  extincta  est*  — Cor,  justo 
calidius,  non  amplius  contrahebatur;  in  ventriculo 
cordis  sinistro  sanguinis  coagula  coloris  laete  rubi- 
cundi apparuerunt,  in  ventriculo  dextro  eadem  co- 
loris nigricantis,  in  pulmonibus  et  digestionis  or- 
ganis mutatio  nulla. 

N' III.  In  vulnus,  dorso  catuli  inflictum,  ex- 
tracti aquosi,  a pharmacopola  emti,  5jj  immissae, 
reunio  vulneris  sutura  cruenta  praestita  est;  qua- 
tuor  horis  praeterlapsis  catulus  interiit,  post  quin- 
quaginta horae  minuta  sectio  in  cadavere  instituta, 

praeter  cordis  calorem  ingentem,  nil  notatu  dig- 
num ostendit. 

IX.  3jj  Extr.  H.  aquosi,  ex  inspissatione  succi 
Rad.  recentis  Hyoscyami,  quam  maxime  vigentis, 
parati,  additis  Aquae  3jj,  telae  cellulosae  femoris 
canis  validi  infudit  O,,  irrequietus  inde  canis,  huc 
illuc  titubabat,  ululabat,  pulsu  centies  quinquagies 
micante  intra  horae  minutum;  vomuit  canis,  lateri 
incubuit,  ululatu  continuato;  anaesthesia,  languor 
extremitatum  posteriorum,  convulsiones  exiguae; 
horis  circiter  quinque  ab  applicatione  H.  elapsis, 
exspiravit  canis.  — Pulmones  in  cadavere  coloris 
lividi,  sanguine  repleti,  reperiebantur. 

X.  In  vulnus,  dorso  canis  illatum,  giv  Extr. 
H.  resinosi,  a pharmacopola  emti,  immisit  O.,  re- 
unionem  vulneris  sutura  cruenta  perfecit,  tertio  die 
vertigine  canis  exceptus  adeo  vacillabat,  ut  ne  duos 
quidem  passus  progredi  posset,  quin  corrueret;  ade- 
rat languor  artuum  posteriorum;  sensuum  usu 
superstite.  l)ie  sequente  valere  videbatur,  pabu- 
lum vero  repudiabat;  quarto  die  ab  operatione  ad 
latus  procumbere  perrexit;  denuo  vertigine  cibi- 
que fastidio  correptus,  proxima  nocte  emortuus 
est.  Cerebri  ventriculi  vacui ; Venae  superficiei 
externae  hujus  organi  sanguine  repletae  et  exten- 
sae; pulmones  ubique  coloris  intense  rubri,  in- 
terpositis nonnullis  locis  nigricantibus,  paululo 
minus  aequo  stridebant;  inflammatio  vulneris 
exigua. 

XI.  Catulus/  eodem  modo  tractatus,  nil  nisi 
languorem  et  anorexiam  expertus,  septimo  die  in- 


teriit.  Sectione  instituta  nulla  organorum  muta- 
tio detegi  potuit. 

XII.  In  venam  jugularem  canis  vatidi  grana  vi- 
ginti  octo  Extracti  H.  aquosi  venalis,’ Aquae  drachmis 
quatuor  soluti,  ingesta  vertiginem  excitavere,  languo- 
rem extremitatum  sensim  increscentem,  somnolen- 
tiam, superstite  sensuum  integritate*,  quum  post 
viginti  horae  minuta  idem  status  perduraret,  in 
alteram  venam  jugularem  grana  decem  ejusdem 
extracti,  aquae  drachma  soluti,  immissa  sunt;  canis 
aubinde  dormituriens  videbatur,  extremitates  multo 
debiliores  erant;  ad  ventrem  decubuit,  protensis 
extremitatibus,  capite  paullulum  elevato  et  sinistror- 
sum inclinato,  convulsio  aderat  nulla;  canis  Agita- 
tus est  et  erectus,  quo  facto,  experrectus,  aliquot 
horas  stans  degebat,  tunc  autem  pristinum  situm 
recuperabat.  Postero  die  cubiculum,  in  quo  tene- 
batur, perambulabat,  cibo  vescebatur  pauco,  tertio 
die,  iterum  vertigine  correptus,  sexaginta  octo 
circiter  horis  ab  injectione  elapsis,  posuit  animam; 
pulmones  subrubicundi,  interjectis  maculis  par- 
vis nigricantibus  ; in  cerebro  nil  notatu  dignum 
repertum. 

XIII.  Octo  et  quadraginta  grana  ejusdem  ex- 
tracti, aquae  drachmis  duabus  soluti,  in  catuli  ve- 
nam jugularem  ingesta  sunt;  quo  facto  sopor  euin 
invasit  cum  convulsionibus  exiguis  extremitatum; 
deinde  interiit.  Sectio  cadaveris  non  instituta  est. 

XI V.  Extr.  H.  resinosi  gr.  xvjjj  cum  aquae  3jj 

* 

111  venam  jugularem  caniculae  immissa  sunt;  mox 
mde  vomituritio,  vomitus  materiae  cujusdam  fila- 

mentosae,  cum  bile  mixtae ; languor  extremitatum 
posteriorum,  gravitas  capitis,  somnolentia,  nulla 
autem  vertigo  comparebant;  pos  horae  quadran- 
tem somnolentia  augescebat,  facile  tamen  strepitu 
quodam  canis  expergiscebatur.  Postero  die  canis 
fere  sanus*  mirante  O. , circuibat.  In  alteram  ve- 
nam jugularem  ejusdem  extracti  gr.  v cum  aquae 
§6  ingestis,  riguerunt  extremitates  posteriores,  ca- 
put retroflexum,  tremor  musculorum  trunci  ortus 
est.  Post  tria  horae  minuta  mors  supervenit.  — 
Sectione  subinde  instituta,  cor  non  amplius  contra- 
hebatur, sanguis  ventriculorum  cordis  coagulatus; 
ventriculi  senistri  sanguis  colore  gaudebat  laete 
rubicundo;  pulmones  rosacei  et  sanguine  repleti, 
tractus  intestinorum  nil  obtulit  dignum  notatu. 

Ex  hisce  periculis  sequentia  ratiocinia  O.  de- 
duxit: 

I.  Succum  et  decoctum  rad.  H.  nigri  vigentis, 
ventriculo  ingesta,  gravia  provocare  sympto- 
mata; sin  veris  initio  adhibeantur,  sympto- 
mata leviora. 

II.  Succum  foliorum  minus  esse  efficacem. 

III.  Extracto  aquoso,  evaporatione  succi  recentis 
in  balneo  aquosa  parato,  easdem  fere  inesse . 
vires  veneficas  ac  succo ; multo  minus  autem 
valere,  si  ex  plantae  siccatae  vel  nondum  sa- 
tis adultae  decoctione  paretur,  unde  facile  col- 
liges, quamobrem  extr.  H.  venale  modo  ma- 
jores, modo  minores,  exerceat  vires. 

IY,  Eundem  fere  effectum  provocare  liaecce  praepa- 
rata, aut  in  telam  cellulosam,  aut  in  ventricu- 
lum 


— H — 

lum,  aut  per  injectionem  in  venas  adhibita: 
applicatione  autem  in  venas  facta,  exiguam  co- 
piam sufficere  morti  inferendae. 

V.  Absorberi  ea,  in  circulationem  sanguinis  vehi 
magnamque  vim  exserere  in  systema  nervo- 
sum, animi  perturbationibus  similem,  inse- 
quente  rigore  perspicuo. 

VI.  Nullam  excitari  ventriculi  inflammationem. 

VII.  Homines  perinde  ac  bruta  H.  affici  videri. 


Hyoscyamus  niger  homini  jam  halitu  infe- 
stus. Boerhave,  parando  Empl.  H.,  temulentiam 
contraxit  (Haller  1.  c.  Vol.  I.  p.  254.).  In  hor- 
reum projecta  herba  ad  arcendos  glires,  servi,  ibi- 
dem e somno  expergefacti  vomitu,  haemorrhagia 
narium,  stupore  et  cephalalgia  plurium  horarum 
infestati  sunt  ( Gardane  Gazette  de  sante  1773 
1774.,  pag.  294.).  Deliria  rixosa,  vaporibus  effo- 
diendo radicem  sparsis,  enata  legimus  (Eph.  Nat 
Cur.  Dec.  III.  A.  8.  Obs.  66.).  Foliis,  cum  jus- 
culo coctis,  usi  sunt  septem  homines,  indeque 
vertiginem,  ebrietatem,  stuporem,  vacillationem, 
amentiam,  necessariorum  inagnitionem,  blateratio! 
nem  inconcinnam,  delirium  tanquam  synochi,  pul- 
sum debilem  inaequalem,  salivationem,  crebram  co- 
loris faciei  mutationem,  imbecillitatem  pedum,  in- 
gentem sudorem,  enuresin,  summam  manuum  in- 
quietem, oppressionem  ventriculi,  tormina,  cephal- 
giam,  experti;  inter  insolentiora  symptomata  re- 
censenda sunt  tumor  et  rigiditas  manuum  in  foe- 
mma;  omnes  tamen  sunt  sanati  (Stedman  phi- 

los.  transact.  Vol.  XLV1I.  p.  194.).  Nec  ab  ene- 
mate,  H.  folia  continente,  temulentia,  sensuum 
motus  que  abolitio,  delirium  ferox  abfueie  (Grun— 
wald  Misc.  Nat.  Cur.  Dee.  III.  a.  9.  10.  app. 
p.  181.  La  Serre  ibid.  Dec.  II.  a.  5.  obs.  /8.).  A 
fotu  capitis  per  Dec.  H.  Epilepsiam  enatam  narrat 
Chpb.  Seliger  (Misc.  Nat.  Cur.  Dec,  II.  a.  1. 
obs.  138.).  Ab  externo  usu  H.  tumorem  et  stu- 
porem dolorificum  manuum  ortos,  tradit  Claude r 
(Epliem.  Nat.  Cur.  Dec.  V.  a.  6.  obs.  178.).  In 
.puero  sexenni  comesta  radice  scotomiam,  convul- 
siones, jactationes  corporis  enormes,  spumam  oris, 
oculos  torvos,  faciem  luridam,  dyspnoeam  appa- 
ruisse refert  EI.  Camerarius  (Acta  Nat.  Cur.  "N  ol.  I. 
Obs.  121.).  Duae  radices  crudae,  a servo  pro  pa- 
stinaca comestae,  crearunt  illi  ardorem  ventriculi, 
sitim  intolerabilem,  pervigilia,  insaniam  et  visus 
labem,  quae  ipsa  quidem  mitigavit  acetum  epo- 
tum, sed  postero  die  multum  macularum  et  vesi- 
cularum gangraenosarum  in  corpore  erupit,  auxi- 
lium tandem  ferente  natura  benefica  per  diarrhoeam 
profusam  (Blom  in  Kon.  vetensk.  acad.  liandi. 
1774.  p.  52.).  Totius  coenobii  alumni  coctis  prae 
errore  radicibus  cum  radice  cichorei,  post  ardorem 
faucium  orisque  molestissimum,  torminibus,  sco- 
tomia,  vesania,  variisque  hallucinationibus  correpti 
sunt,  convaluerunt  tamen,  uni  monachorum  autem 
tanta  remansit  visus  debilitas,  ut  perspicillis  postea 
illi  opus  esset  (Wepfer  hist.  Cicut.  aquat.  p.  230. 
G mei  in  allgem.  Geschichte  der  Pflanzengifte , p. 
232.).  Aliud  triste  exemplum  refert  Hiinerwolff 

(Misc.Nat.Cur.Dec.III.  a.  2.  obs.  92.);  ex  errore 
nempe  radix  H.  a quinque  hominibus  comesta  se- 
quentia procreavit  symptomata:  puero  tredecim 

annorum  constrictionem  faucium,  motus  convulsi- 
vos,  visus  obtenebrationem,  delirium,  diarrhoeam, 
somnum  immodicum;  foemina  stupida  obmutuit, 
excoecata  quasi  et  amens  passim  errabat  per  urbem, 
vomitus,  somnus  trium  dierum  successit;  puel- 
lae sex  annorum  provocavit  anxietatem,  lipothymi- 
am,  affectus  quasi  tetanicos,  vesaniam,  vomitum, 
somnum  duorum  dierum;  puellae  octo  annorum 

i 

pectoris  angustias,  vertiginem,  scotomiain,  delirium, 
strabismum,  tetanum  pollicis,  vomitum,  somnum 
altum;  matri,  quae  parum  gustaverat,  nauseam, 
respirationem  difficilem,  stuporem,  verbis  et  factis 
obvium.  — Hallucinationes  circa  formam  et  faciem* 
rerum  obviarum  et  deliria  rixosa  inde  orta  vidit 
Schultze  (Misc.  Nat.  Cur.  a.  4.,  5.,  obs.  124,). 
In  alio  casu  narcosin  extremitatum,  debilitatem, 
vertiginem,  syncopen  iteratam,  chemosin  induxit 
radix  H.  (Cf.  Navier  recueil  period.  d’obs.  de 
med.,  toni.  IV.,  pag.  113.) 

Semina  pariter  inimicissima  esse,  inulta  aucto- 
rum observata  docent.  A Costa  (Journ.de  med., 
de  chirurg.  et  de  pharm.,  tomeXXX.  Fe'vr.,  p.  134.) 
his  exorta  sunt:  initio  ardor  per  totum  corpus  in- 
ternum, caput  grave,  obnubilatum;  post  duas  ho* 
ras  facies  livida,  venae  totius  corporis  inflatae,  ocu- 
lorum rubor  splendorque,  furor  inexpugnabilis,  cum 
floccilegio,  saltatione,  convulsionibus,  accessionibus 

apoplecticarum  similibus  alternans,  pulsus  parvus, 

celer,  intermittens,  lingua  sicca,  munda,  hypogas- 
trium sufFlatum,  tactu  dolorificum,  retentio  uri- 
nae, pruritus,  horror  potulentorum,  circulatio  san- 
guinis per  duodecim  horas  aucta,  post  nychtheme- 
rum  sudor  universalis  per  biduum  durans,  maxime 
femorum  et  crurum  j post  duas  et  septuaginta  ho- 
ras efflorescentia  cutanea,  a zona  ad  genu  usque, 
pustularum  magnarum  coacervatarum,  variolarum 
confluentium  instar,  nullo  humore  repletarum,  post 
quatuor  dies  squamis  deciduarum;  myopi*  qua  tuor 
dierum.  A Planchon  (Journal; de  med,,  tom. 
XIX.  p.  42.)  observata  sunt:  vertigo,  cephalalgia 

continua,  atrox,  agrypnia  diuturna,  insomnia  ter- 
rifica, motus  convulsivi  leves  extremitatum,  modo 
superiorum,  modo  inferiorum,  anorexia,  languor, 
oculi  convulsionibus  agitati,  prominentes,  (post 
quatuor  hebdomades)  -collum  sinistrorsum  incur- 
vatum, blandiores  epileptici  insultus,  accessionibus 
apoplecticis  intermisti,  sudores  ingentes.  — Causi- 
dicus quidam,  sumtis  seminum  contusorum  drach- 
mis duabus  loco  Anethi  adversus  dolores  colicos, 
statim  insanire  coepit,  sed  vomitoriis  haustis  in- 
tra dimidiam  horam  convaluit  (Helmont  Ort. 
ined,,  p-  306.).  — A seminis  usu  apud  infantem 
sitim  intolerabilem,  vertiginem,  scotomiam,  fu- 
rorem, somnum  altum  duorum  dierum  animad- 
vertit Sloane  (Philos.  transact.  Nr.  457.).  — Stu- 
diosus seminibus  alias  ad  somnum  conciliandum 
assuefactus,  a dosi  gr.  XXV  insignem  lassitudinem, 
tormina,  convulsiones,  stuporem,  pulsum  exilem, 
sensilitatem  abolitam  perpessus  est,  sensim  tamen 


vomitoriis,  purgantibus,  venaesectione,  emersit, 
suclore  sponte  exorto  (Essays  and  observat,  phys. 
et  litt.  Yol.  II.  p*  243.).  — Jnvenis,  litteris  operam 
navans,  consuetudine  adeo  induratus,  ut  Aconitum, 
Belladonnae  baccas  impune  hauriret,  H.  semine  de- 
glutito,  dementiam  alteriusque  lateris  resolutionem 
tulit,  Boerhavii  tandem  peritia  sanatus  (Haller 
1.  c. ).  — Ab  Hahnemanno  (Fragmenta  de  vi» 
rib.  medie,  posit.  P.  I.  Lips.  1805.  p.  131  seqq.) 
ex  Hyoscyami  usu,  quae  sequuntur,  symptomata 
profluxisse  dicuntur:  efFicacia  tres  aut  plures  dies 
emensa;  caput  obnubilatum  et  obtenebratio  ea- 
quae  a nimia  corporis  debilitate  in  caput  adseen- 
dere  solet;  ob  angorem  et  anxietatem  agrypnia, 
dolor  capitis,  aut  obtusus  in  fronte  et  fundo  cere- 
bri, aut  lacerans  in  occipite,  dolor  capitis  puncto- 
rius;  taciturnitas,  coma  vigil;  gustatus  et  olfactus 
deletus;  hallucinatio  visus  (candelae  unius  flamma 
minor  apparet,  alterius  major,  quamquam  candelae 
sint  pares);  narcosis  artuum,  pedes  frigidi,  vertigo, 
memoria  debilis , nausea,  anorexia  sapore  integro, 
vomituritio,  salivatio,  salivae  sapor  salsus,  sensus 
mordax  in  faucibus,  dentes  labefacti  et  sensus  vi- 
brationis tinnitusque  in  iis,  odontalgia  inter  mandu- 
candum maxime,  tanquam  dentes  alveolis  elapsuri 
essent;  in  gingivis,  dolor  lacerans,  maxime  ab  aere 
frigido;  siccitas  narium;  tussicula  sicca;  accessus 
crebri  pressionis  in  praecordiis , respirationem  co- 
arctantis;  pressio  in  umbilico,  tormina  scindentia, 
spasmi  musculorum  abdominis,  quasi  vivo  ani- 
mante intus  tumultuante;  nisus  alvum  exonerandi 

creber,  dolor  tensivus,  in  femorum  medio  trans- 
versus, tanquam  nimis  curta  essent  ad  scandendas 
scalas;  dolores  fixi  lumborum,  dolor  lacerans  dorsi; 
faciei  calor  et  rubor  5 haemorrhagia  narium.  Inter  re- 
liquias refert  Hahnemannus  Zelotypiam,  rixas,  furo- 
rem, paralysin  vesicae,  febrem  pomeridianam  frigore 
valido  doloribusque  v.  c.  dorsi  stipatam,  furunculos 
complures  majores,  ineticulositatem  summam. 

Vogt  (Lehrbuch  der  Pharinakodynamik,  Gie- 
fsen  1821.,  Ed.  I.  S.  148  ff.)  de  efficacia  Hyos- 
cyami tres  statuit  gradus: 

I.  Opinatur  nempe  auctor  ille  sagacissimus, 

systema  nervosum  primitus  H.  affici  j in  primo  au* 
tein  efficaciae  gradu  affectio  illa  systematis  nervosi 
primaria  nonnisi  in  statu  pathologico  animadver- 
titur. Si  adest  systematis  nervosi  peripherici  ere- 
thismus,  H.  sensibilitatem  auctam  imminuere  valet; 
perversam  nervorum  efficaciam  in  alias  functio- 
nes tollit  et  irritationem  minuit;  quo  fit,  ut,  vaso- 
rum abnormi  actione,  ab  eadem  perversa  systema- 
tis nervosi  pendente,  pulsum  placidiorem,  aequa- 
biliorem, undosum  reddat.  Deficiunt  praeterea 
signa  systematis  irritabilis  affecti.  Systema  vege- 
tativum  examinans  resorptionem  et  secretionem 
auctas  inveniet,  maxime  quidem  in  cute,  in  tra- 
chea, et  systemate  lymphatico,  multo  minus  autem 
in  tunicis  serosis. 

II.  In  secundo  gradu  symptomata,  systema 
nervosum  primitus  infestatum  indicantia,  eviden- 
tiora  in  lucem  prodeunt.  Praegressis  nonnullis  di- 
gestionis laesae  signis,  uti  faucium  ardore  et  sicci- 


23 


tate,  siti  magna,  nausea  aliisque,  succedunt:  ver- 
tigo, gravitas  et  obtenebratio  capitis,  somnolentia, 
vel  cephalalgia,  vesaniaeque  ineuntis  vestigia:  sen- 
suum actio  paullatim  imminuitur ; oriuntur  anos- 
mia, aguestia,  susurrus  aurium,  pseudopia,  diplo- 
pia, marmarigae,  pupillae  dilatatio;  caput  incalescit, 
rubescit;  extremitates  frigent;  accedunt  dolor,  nar- 
cosis,  languor  artuum,  voluntatis  imperio  non  am- 
plius obtemperantium;  loquela  difFicilis,  balba;  su- 
perveniunt saepius  angor,  insultus  asthmatici  cre- 
bri, respiratio  rara;  pulsus  initio  placidus  esse  so- 
let, nisi  plenitas  ejus  et  frequentia  paululum  au- 
geatur; in  plethoricis  tantummodo  hominibus 
orgasmus  sanguinis  cernitur;  deinde  pulsuum  fre- 
quentia et  durities  magis  magisque  imminuuntur, 
haud  raro  pulsum  minimum  nuncupares.  Octo 
vel  quindecim  horis  elapsis,  insequuntur  secretio- 
nes profusae  perspiratione  cutis,  salivae  secretione 
haud  raro  ad  ptyalismum  usque  nec  non  expec- 
toratione  etc.  adauctis. 

III.  In  tertio  gradu  apparent  spasmi  et  con- 
vulsiones, interdum  trismus  et  tetanus,  deinde  ve- 
sania, mania  furibunda,  in  aliis  casibus  lipothy- 
mia,  syncope,  subsequente  nervorum  resolutione 
et  morte  per  soporem  et  apoplexiam.  Cadavera, 
brevi  temporis  spatio  elapso,  putrescunt,  sectione 
instituta,  inflammatio  ventriculi,  qualem  belladonna 
peremti  offerunt,  non  reperitur. 

Quam  maxime  aequare  H. , si  vim  ejus  in 
systema  nervosum  et  quidem  praecipue  in  cere- 

brum  nervosque  ab  eo  originem  ducentes  spectes, 
Atropam  Belladonnam,  contendit  V.,  longe  autem 
alias  ab  ea  distare.  Vis  enim  II.  peculiaris  in  sy- 
stenia  nervosum  multo  magis  nervorum  recepti- 
vitatem  minuit,  quo  fit,  u medici  ad  praxin  po- 
tius utantur  H.  pro  remedio  sopiente,  anodyno, 
quam  belladonna;  actionem  autem  nervorum  in- 

ternam  vel  eorum  reactionem  non  adeo  irritat, 
multo  citius  autem  resolvit.  Quantum  distet  a 
bellodonna  H. , vires  liujus  secundariae  in  systema 
irritabile  evidentius  adhuc  demonstrant.  H.  qui- 
dem contractionem  musculorum  voluntati  non  obe- 
dientium,  excitare  valet,  non  autem  adeo  intensam 
et  diuturnam,  uti  belladonna,  quae  contritio  au- 
tem in  musculis  voluntariis  ferme  penitus  nequit 
percipi;  hosce  H,  usus  potius  sopit,  sedat,  imo 
resolvit.  Belladonna  contra  musculos  voluntarios 
non  nisi  per  summum  efficaciae  gradum  resolvit. 
Circulationem  sanguinis  non  semper  adauget  H., 
nunquam  autem  insultum  febrilem  exquisitum 
movet,  uti  belladonna.  Medium  tenet,  Y.  opinante, 
H.  inter  belladonnam  et  Acidum  zooticum,  modo 
autem  vi  cerebrum  infestandi  ab  Acido  zootico 
discedit,  H.  enim  afficit  cerebrum  et  deinde  cae- 
teras  nerveas  compages,  Acidum  zooticum  contra 
tardius  vim  in  cerebrum  ipsum  exserit.  Magno 
autem  errore  teneri  eos , contendit  V. , qui  11. 
quoad  vires  Opio  (omissa  hujus  facultate  alvum 
obstipandi  et  sanguinis  circulationem  accelerandi) 

simillimum  esse  censeant. 

HYOSCYAMI  USUS  IN  MORBIS. 

I 

H.  in  morbis,  tam  acutis,  quam  chronicis  ad- 
hiberi potest;  sanguinis  congestiones  et  sthenica 
morbi  indoles  usui  ejus  non  obstant;  maxime  au- 
tem commendandus  in  morbis  non  nimis  invete- 
ratis, cum  imminuta  reactione. 

Convenit  I.  morbis  nervorum  vel  ex  recep- 
tivitate  nimia  vel  ex  reactione  nervorum  abnormi 
enatis; 

II.  systematis  irritabilis  actionibus  anomalis,  a 
perversa  nervorum  actione  pendentibus; 

III,  morbis  systematis  vegetativi,  imminuta 
secretione,  aucta  vero  assimilatione,  nervorum  alie- 
nata  actione  conciliatis. 

Contraindicationem  sistunt  (cf.  Sundelin  Hand- 
buch  der  speziellen  Heilmittellehre,  Bd.  II.  p.  98.): 
status  vere  inflammatorius,  debilitas  paralytica,  tor- 
por ac  proclivitas  putrescendi. 

Laudatur  H.  usus 

I,  in  febribus  nervosis  cum  hyperaesthesia  orga- 
norum sensuum,  pseudaesthesiis,  phantasmati- 
bus et  agrypnia,  inde  coorta  (Sundelin  1.  c.); 

II.  in  vesaniis,  praecipue  in  mania,  cum  motibus 
praecipitibus;  in  melancholia  cum  convulsio- 
nibus (Greding  in  Ludw.  Advers.  med.  pr. 
Yol.  I.  p.  71.  sqq.; 

III.  in  spasmis  et  convulsionibus  summatim, 

n.  in  convulsionibus  sine  febre,  ex  debilitate 
nervosa  et  erethismo, 


I.  in  convulsionibus  infantum  cum  febre, 

c . in  convulsionibus  hystericis, 

d.  in  trismo  et  tetano, 

I 

e . in  epilepsia,  catalepsia,  chorea  sancti  Viti, 
similibusque, 

f.  in  doloribus  ex  affectione  nervosa  coortis; 

IV.  in  inflammationibus  topicis,  cum  sensibilitate 
nimis  aucta,  quae  vel  ab  initio  adest,  vel  inter 
morbi  decursum  supervenit,  ut  in  pneumonia 
typhode,  pneumonia  catarrhali,  bronchitide, 
laryngitide  etc. , fieri  solet; 

V.  in  affectionibus  organorum  respirationis  variis, 
praesertim  autem  spasticis,  v.  c,  tussi,  tussi 
convulsiva,  pneumonia  habituali,  haemoptysi; 

VI.  in  affectibus  spasticis  organorum  abdominis,  in 
cardialgia  (Voigtel  Arzneimittellehre , Bd.  II. 
S.  220.),  colica  spastica  (Gesner  Arzn.  in  Schwa- 
ben,  Bd.  I.  S.  194;  Rademacher  in  Hufeland’s 
Journal,  Bd,  II.  S.  601.  ff.),  in  colicai  satur- 
nina  (Stoll  in  Mohrenheim’s  Beitr.  z,  prakt. 
Arzneik.  Bd.  II.  S.  87- )> 

VII.  in  hernia  incarcerata; 

VIII.  in  rheumatismo  acuto  et  chronico,  nec  non 
affectionibus  arthriticis : 

IX.  in  quibusdam  affectionibus  nervosis.  Vertigi- 
nem chronicam  viginti  annorum,  plica  polo- 
nica  resecta  exortam,  H.  usus  sustulit  (Schenk- 
becher  von  der  Chinchina,  Anh.  S.  162,).  I ro- 
sopalgiam  Fothergillii  expulit  H.  calomelani  jun- 
ctus (Breiting  in  HufelamVs  Journ.,  Bd.  XXV. 
St.  IV.  S.  149.  ff.). 


X.  In  inclurationibus,  scirrho,  carcinomate,  visce- 
rumque infarctibus. 

XI.  Nec  non  extrinsecus  applicatus  utile  praebet 
remedium;  commendatur  efficaciae  gratia  in 
Iridem  adversus  varios  oculorum  affectus 
Schmidt  in  Himly’s  ophthalm.  Bibi.,  Bd.  III. 
St.  I. ; Poutignon  et  Saisset  in  anal.  de  med. 
prat.  de  Montpellier ).  Additur  quoque  tumo- 
rum ulcerumque  fomentis. 

Reil  (Fieberl. , Bd.  I.  S.  356.)  cataplasma 
ex  herba  cicutae  et  H.  cum  emulsione  ex 
camphora  et  opio  intus  data,  ad  stranguriam, 
applicato  emplastro  vesicatorio  ortam,  arcen- 
dam commendat. 

FORMAE  HYOSC,  ADHIBENDI. 

Formae  H.  sunt:  pulvis,  extractum,  tinctura, 
oleum  H.  expressum,  oleum  H.  infusum,  oleum 
H,  coctum,  unguentum  H. , emplastrum  H. , de 
quibus  lege  Hecker  (Prakt.  Ar^neimittellehre  ex 
editione  Bernhardi,  Th.  I.  S.  386.). 

I- 

ANTIDOTA. 

• 

Si  ab  ingesto  H.  nondum  nimis  longum  prae- 
teriit tempus , antequam  auxilii  ferendi  causa  medi- 
cus arcessatur,  ita  ut  suspicari  liceat,  H.  adhuc  in 
ventriculo  detineri,  maximi  est  momenti,  ut,  quam 
fieri  potest  celerrime,  evomatur;  quem  ad  finem 
sumat  aeger  emeticum.  Longiore  autem  tempo- 

ris  spatio  praeterlapso,  sublataque  spe,  ingestum  H. 
vomitu  expellendi,  dentur  remedia  laxantia.  Lau- 
dantur praeterea,  uti  in  veneficiis  per  alia  narco* 
tica:  remedia  acida,  mucilaginea,  oleosa,  kalina, 

sopientia.  Interdum  etiam,  urgentibus  symptoma- 
tibus, venaesectione  et  hirudinum  applicatione  opus 
est.  Adhibenda  sunt  praeterea  remedia  externa, 
frictiones,  sinapismi,  cucurbitae  sine  ferro,  balnea 
tepida,  lavacra  de  liquore  ammonii  caustici  aliisque. 

CURRICULUM  VITAE 

EX  DECRETO 

GRATIOSAE  FACULTATIS  MEDICAE  BEROLI- 
NENSIS  ADJECTUM. 


Ego,  Georgius  Friderigus  Hubner,  Navem,  Meso- 
marchiae  oppido,  anno  MDCCC.  natus  sum,  patre  Chris- 
tiano Friderico,  medico,  matre  Carolina  Sophia  e 
gente  nobili  Gelsdorffiana.  Matrem  carissimam  mors, 
heu!  praematura  mihi,  vix  annos  tres  nato,  abstulit,  quam 
maxime  lugeo.  Litterarum  elementis  in  schola  Narenensi 
a viro  eruditissimo  Poppe,  cognato  dilectissimo,  imbutum, 
pater  carissimus  me  Berolinum  misit  anno  MDCCC VI. , 
et  educandum  tradidit  amico  intimo,  Cei.  Wohlers 
professori  in  schola  Regia  ad  tirones  militares  nobi- 
les institneudos,  viro  omni  laude  mea  majori,  qui 
me,  per  undecim  annos  intra  parietes  domus  suae  re- 
ceptum, filii  ad  instar  educavit,  et  cui,  pro  tot  et  tantis 
m me  collatis  beneficiis,  publice  gratias  ago  ex  animo 
quam  maximas.  Initio  frequentavi  scholas  virorum  doc- 
tissimorum Busse  et  Bartels;  anno  aetatis  autem 
decimo  gymnasium  Regium  Gallicum,  quod  tunc  tempo- 
ris rectore  111.  Erman  florebat,  adii.  AnnoMDCCCXIV. 
patrem  carissimum,  typho  contagioso,  tum  temporis 

grassante,  correptum,  acerba  mihi  abstulit  mors!  — 
Gymnasium  dictum  anno  MDCCCXVI.,  testimonio  ma- 
turitatis munitus,  reliqui,  et  numero  academicorum  ci- 
vium, Rectore  Universitatis  litterariae  Eerolinensis  Mag- 
nifico III.  LlNK,  die  XXL  mensis  Octobris  ejusdem 
anni  adscriptus,  inter  medicinae  studiosos  a PerilL 
Hufeland,  Facultatis  medicae  tunc  temporis  Decano 
summe  spectabili,  receptus  sum.  Ab  illo  tempore  hisce 
interfui  praelectionibus : 

111.  Knape  de  Osteologia,  Syndesmologia,  Splanch- 
nologia et  Medicina  forensi;  111.  Rudolpiii  de  Anato- 
mia  tam  humana  quam  comparata,  de  Encyclopaedia 
et  Methodologia  medica,  Physiologia,  Anatomia  organo- 
rum sensuum  e*  pathologica;  qui  viri  111.  etiam  ar- 
tem cadavera  rite  secandi  in  Theatro  anatomico  me 
docuerunt;  Perill.  Hufeland  de  Institutionibus  me- 
dicinae practicae  et  Therapia  speciali  ; 111.  Link  de 

Botanice,  Historia  naturali,  Pharmacologia  et  Toxicolo- 
gia;  Cei.  Erman  de  Magnetismo , Electricitate  et  Gal- 
vanismo;  Cei.  OsANN  de  Materia  medica;  Cei.  Hayne 
de  Botanice;  111.  Berends  de  Semiotice  et  Morbis 
mulierum;  Cei.  Terte  de  Chemia  et  Physice;  111. 
IlERMBSTAEDT  de  Chemia;  Exp.  Boehr  de  Patholo- 
gia  generali;  111.  Horn  de  Pathologia  et  Therapia 
speciali,  de  Vesaniis  et  Introductione  in  medicinam  cli- 
nicam; Exp.  Calcker  de  Logice  et  Psychologia; 
111.  GrAEFE  de  Ophlhalmiatrice  et  morbis  ossium  dy- 
namicis;  111.  RuST  de  Chirurgia,  Akiurgia  et  morbis 
vcnercis;  111.  Kluge  de  Acologia  et  Arte  obstetricia, 
tam  thcorctica  quam  practica,  dcquc  Ossibus  fractis  et 


luxatis;  HI.  Neumann  de  Vesaniis;  Cei.  JUngken  de 
Akiurgia,  Acologia,  Ophthalmiatrice  et  Ophthalmochi- 
rurgia;  Cei.  Wagner  de  Politia  medica  audivi;  III. 
DE  Siebold  duce  in  Machina  me  exercui.  — 

Interfui  Institutionibus  clinicis  Perill.  HuFELAND,  \ 
Virorumque  111.  Berends,  Graefe,  SlEBOLD , Rust, 
Neumann. 

A mense  Octobri  anni  MDCCCXXIII.,  ut  Sacrae  Re- 
giae Majestati  satisfacerem , ad  idem  anni  MDCCCXXIV. 
tempus  stipendia  feci. 

Tentamine  examineque  rigoroso  rite  superatis,  spero, 
fore,  ut,  dissertatione  thesibusque  palam  defensis,  Gra- 
tiosa Facultas  Medica  summos  in  Medicina  et  Chirurgia 
honores  mihi  impertiat. 


THESES  DEFENDENDAE. 


i. 

Chirurgus  est  optimus  medicus. 


Tartarus  stibiatus  est  remedium  antiphlogisticum. 


In  curandis  morbis  non  opus  est  remediis  pharmaceuticis. 

IV. 

Hypochondria  et  Hystcria  diversi  sunt  morbi. 


